**PRIMĂRIA MUNICIPIULUI PLOIEȘTI**

**DIRECȚIA GENERALĂ DE DEZVOLTARE URBANĂ**

**COMPARTIMENTUL DEZVOLTARE URBANĂ ȘI METROPOLITANĂ**

**Piața Eroilor nr. 1A, Tel./Fax: 0244 596128**

**Nr. Înregistrare:**

**307522/28.09.2022**

**APROBAT,**

**Arh. Șef Veronica RĂDUNĂ**

**R A P O R T**

**PRIVIND INFORMAREA ȘI CONSULTAREA PUBLICULUI**

**PENTRU DOCUMENTAȚIA:**

**P.U.Z .- ”PARCARE SUPRATERANĂ ZONA CENTRALĂ”, Str. Griviţei nr. 15, nr. cadastrale 148590 şi 148592,** faza de elaborare propuneri**.**

**AMPLASAMENT: Municipiul Ploiești, Str. Griviţei nr. 15, nr. cadastrale 148590 şi 148592**

**BENEFICIAR: MUNICIPIUL PLOIEȘTI**

**PROIECTANT: S.C. POINT ZERO S.R.L., arh. urb. TOADER POPESCU -atestat R.U.R.**

**OBIECTIVELE CONSULTĂRII:**

Se dorește stabilirea impactului asupra populației privind documentația urbanistică:

**P.U.Z .- ”PARCARE SUPRATERANĂ ZONA CENTRALĂ”,** faza de elaborare propuneri**.**

**METODOLOGIA FOLOSITĂ:**

**PERIOADA CONSULTĂRII :**

Implicarea publicului in etapa elaborarii propunerilor s-a desfasurat in perioada: 12.09.2022 – 26.09.2022.

Prin afișarea in data de 12.09.2022 a documentatiei pe site-ul Primariei [www.ploiesti.ro](http://www.ploiesti.ro) (Activitatea de informare şi consultare a populatiei pentru documentaţiile de urbanism şi/sau amenajarea teritoriului) s-a adus la cunostinta publicului / societatilor interesate continutul documentației P.U.Z .- ”PARCARE SUPRATERANĂ ZONA CENTRALĂ”, faza de elaborare propuneri.

**ORGANIZATOR: - MUNICIPIUL PLOIEȘTI**

**BAZA LEGALĂ:**

* In conformitate cu prevederile art. 57 si art. 61 din Legea nr. 350/2001, privind amenajarea teritoriului si urbanismul, cu modificarile si completarile ulterioare;
* In baza art. 42 – 44 din Ordinul MDRT nr. 2701/30.12.2010 privind Metodologia de informare si consultare a publicului cu privire la elaborarea sau revizuirea planurilor de urbanism si amenajarea teritoriului si de urbanism;
* Regulamentul Local de implicare a publicului in elaborarea sau revizuirea planurilor de urbanism si amenajarea teritoriului din municipiul Ploiesti aprobat prin HCL al municipiului Ploiesti nr. 124 / 29.03.2011.

**LOCUL DESFĂȘURĂRII CONSULTĂRII:**

* Str. Griviței nr. 15 , nr. cadastrale 148590 şi 148592, mun. Ploiești
* Piața Eroilor 1A
* [www.ploiesti.ro](http://www.ploiesti.ro), la secțiunea Activitatea de informare și consultare a publicului pentru documentațiile de urbanism și/sau amenajarea teritoriului/faza PUZ-elaborare propuneri.

**DOCUMENTELE SUPUSE CONSULTĂRII SE GĂSESC LA:**

**SEDIUL D.G.D.U.:** certificat de urbanism nr. 678/12.07.2022 cu termenul de valabilitate de 24 luni, certificat de urbanism nr. 429/10.05.2022 cu termenul de valabilitate de 24 luni, memoriu de prezentare, regulament local de urbanism, planșa încadrare în teritoriu, planșa încadrare în zonă, planșa încadrare în PUG, plansa documentații de urbanism aprobate în zona de studiu, planșa situatia existentă- destinația imobilelor și înălțimea clădirilor, planșa situatia existentă- starea și durabilitatea clădirilor, planșa reglementări urbanistice, planșa reglementări circulație, planșa reglementări rețele edilitare, planșa proprietatea asupra imobilelor, planșa propunere de mobilare urbanistică planșa ilustrare fotografică imobile care au generat PUZ, planșa ilustrare fotografică zona studiată, 2 planșe ilustrare arhitectură, anunt public, precum și următoarele avize si studii:

- Apa Nova - aviz condiționat nr. 181//07.06.2022

- Distribuție Energie Electrică Romania - aviz de amplasament condiționat nr. 3010220615002 / 07.07.2022

- Distrigaz Sud Rețele - aviz de principiu P.U.Z. nr. 317.629.083/15.06.2022

- T.C.E. – aviz favorabil nr. 30/17.06.2022

- Termoficare Prahova –acord de principiu nr. 22000434/30.06.2022

- Direcția Județeană pentru Cultură Prahova - Aviz nr. 110/U/21.06.2022 și adresa nr. 1408/19.07.2022

- Orange Romania Communication S.A.- aviz condiționat nr. 100/05/02/02/01/03/B/PH/0535

- R.A.S.P.- aviz nr. 2827/03.06.2022

- Politia mun. Ploiesti - aviz nr.324351/05.07.2022

- Comisia Municipală pentru Transport și Siguranța Circulației- aviz SMTU 1318/07.07.2022

- Comisia Interinstituțională pentru Stabilirea Compatibilității Teritoriale în jurul amplasamentelor de tip SEVESO- aviz nr. 12/11.08.2022

- D.S.P. Prahova- notificare nr. 496/23.08.2022

- D.S.P. Prahova – adresa 30561/26.09.2022 (PUZ)

-A.P.M. Prahova – decizia nr. 129/02.08.2022 (de ratificare) și notificarea nr. 73/9890/26.07.2022

- ISU- adresa 1.555.885/06.07.2022

- P.V. nr. 26/28.06.2022

- P.V. nr. 34/23.08.2022

- PV. Nr. 33/16.08.2022

- extrase de carte funciară pt. nr. cadastrale148592 și 148590

-plan de situatie pe support topografic vizat OCPI

- Studiu geotehnic – verificat pentru cerinta Af

- Studiu pentru fundamentarea acceselor în incintă

-Studiu de trafic

-Studiu de însorire

-Studiu precoordonare retele edilitare

-Studiu istoric

**GRUPURI ȚINTĂ PENTRU IDENTIFICARE:**

- Au fost notificati proprietarii imobilelor situate in zona de studiu, vecini cu imobilul aflat în proprietatea municipiului Ploiești. Datele de identificare ale proprietarilor vecini cu imobilul aflat în proprietatea municipiului Ploiești au fost furnizate de către Serviciul Public Finanțe Locale al municipiului Ploiești, conform adresei inregistrate cu nr. 304723/22.06.2022.

**-** Au fost transmise 27 notificări către persoanele fizice si juridice aflate in zona de studiu**.**

**DESCRIEREA PROCESULUI DE CONSTATARE :**

**PARTICIPANTI : Dl. Alecu Daniel și d-na Manolescu Viorica au vizualizat documentația la sediul Primăriei Municipiului Ploiești în data de 12.09.2022 .**

**-d-na Bira Stoica Beatrice Andreea a consultat documentația și a transmis o solicitare prin poșta electronica, înregistrată cu nr. 307098/15.09.2022, de a participa la ședința CTATU în care se va discuta prezenta documentație**

**-d-na Elena Nae, dl Mihai Gheorghe și d-na Manolescu Viorica au consultat documentația sediul Primăriei Municipiului Ploiești în data de 20.09.2022.**

**ASPECTE DISCUTATE, COMENTARII / OBIECTIUNI :**

S-au discutat aspectele referitoare la: afectarea zidului comun și afectarea construcțiilor existente pe str. Constanței ( la nr. 9- construcție monument înscris în LMI 2015 – cu indicativ PH –I-m-B-16250 și construcțiile situate la nr. 13) în timpul desființării construcțiilor existente, a realizării construcțiilor propuse – parcare supraterană și post de transformare, a amplasării parcării propuse față de limitele de proprietate și aspectul architectural al acesteia, precum și referitor la însorirea construcției situată pe Str. George Coșbuc nr. 15 .

**REZULTATELE CONSULTARII :**

**-s-au inregistrat 5 petiții transmise prin poșta electronică și 6 consultari ale documentatiei la sediul Primăriei municipiului Ploiesti.**

**1.Prin petiția înregistrată cu nr. 307100/15.09.2022 a d-lui Chițulescu Barbu** Lucian se precizează că distanța de amplasare a parcării supraterane cu regim de înălțime D+P+3E, H=14 m față de limita de proprietate comună nu asigură intimitate, afectează însorirea încăperilor și generează poluare fonică. Se precizează că parcarea propusă nu are utilitate.

**2.Prin petiția inregistrată cu nr. 307401/26.09.2022 a d-lui Chițulescu Ion Ciprian** se precizează că distanța de amplasare a parcării supraterane cu regim de înălțime D+P+3E, H=14 m față de limita de proprietate comună afectează însorirea încăperilor și generează poluare fonică. Totodată se precizează că parcarea propusă nu are utilitate. Săpăturile și lucrările de construire pentru realizarea fundației vor afecta structura de rezistență a locuintei aflată în proprietatea dânsului.

**3.Prin petiția înregistrată cu nr. 307297/22.09.2022 a cetățenilor Alecu Daniel și Cernat Mihai** se solicită păstrarea și consolidarea zidului comun cu inălțimea de 4 m și montarea grilajelor de protecție ale golurilor parcării supraterane propuse pentru a nu se transforma culoarul de 2,5 m în zonă accesibilă pietonal sau loc de aruncat gunoiul. Se solicită asigurarea unei canalizări de scurgere a apelor pluviale pentru terenul cu lățimea de 2,5 m dintre parcarea propusă și limita de proprietate. Se solicită informarea cu privire la data organizării ședinței C.T.A.T.U.

**4.Prin petiția înregistrată cu nr. 307359/23.09.2022 a soților Manolescu Gheorghe și Manolescu Viorica** se precizează că aceștia nu sunt de acord cu documentația PUZ datorită faptului că distanța între locuința dânșilor și parcarea propusă este prea mică, iar locuința neavând o fundație satisfăcătoare fiind construită în anul 1886, fără a suferi renovări majore de atunci. Postul trafo este amplasat și el foarte aproape de locuință și nu se cunoaște nivelul tensiunii transformate și nici nivelul de zgomot generat.

**5.Prin petiția înregistrată cu nr. 307400/26.09.2022 a soților Nae Elena și Nae Ioan Vaiman** se precizează nu sunt de acord cu realizarea parcării supraterană din următoarele motive:

* se consideră că procedura de consultare a publicului nu s-a făcut și în etapa premergătoare a celei de elaborare a propunerilor, în vederea stabilirii oportunității planului în interes public
* obiectivul propus nu respectă prevederile Codului Civil privind distanța minima de construire
* obiectivul propus încalcă dispozițiile referitoare la limitele exercitării dreptului de proprietate prevăzut de Codul Civil
* studiul de însorire și documentatia PUZ nu reprezintă dovada certă că obiectivul propus se va construi cu respectarea Normelor de igienă referitoare la zonele de locuit

**Răspunsul proiectantului pentru aspectele sesizate prin petiții:**

1. **Petiția înregistrată cu** **nr. 307100/15.09.2022 a d-lui Chițulescu Barbu Lucian** :

Cu privire la distanțele dintre clădirea propusă și locuința petenților (str. Constanței nr. 13), menționăm că peretele sud-estic al clădirii propuse (cel orientat către locuința petenților) va fi complet opac, realizat din beton / zidărie, fără goluri și cu rezistență la foc min. 3 ore, conform normelor specifice în vigoare (normativul P118-99). În consecință, locuința petenților sau intimitatea lor familială nu vor fi afectate în niciun fel de zgomot sau noxe provenite din parcare.

Cu privire la însorire, menționăm că, în conformitate cu studiul de însorire elaborat, propunerea se încadrează în norma obligatorie stabilită prin OMS nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, respectiv nu cauzează reducerea sub 1h30 la solstițiul de iarnă a însoririi niciunei încăperi de locuit din clădirile învecinate. În ceea ce privește fațada nord-vest a clădirii din str. Constanței nr. 13, studiul stabilește că, la solstițiul de iarnă, aceasta nu este însorită deloc, acest fapt neavând legătură cu prezența / absența / conformarea clădirii propuse (parcarea supraterană), ci cu orientarea fațadei și cu caracteristicile traiectoriei solare în amplasament. Astfel, în condiții teoretice ideale (în absența unor obiecte din vecinătăți care să interfereze cu razele solare sau a unor neregularități în planul ei), o fațadă primește lumina directă a Soarelui atât timp cât

azimutul acestuia este mai mic (dimineața), respectiv mai mare (seara) decât unghiul format de fațadă cu planul meridianului local (în cazul fațadei orientate nord-vest ale clădirii din str. Constanței nr. 13, acest unghi este de 240O). Azimutul maxim atins de Soare în amplasamentul studiat la solstițiul de iarnă este de 236 O, ceea ce înseamnă că fațada respectivă este neînsorită direct pe tot parcursul zilei la solstițiul de iarnă, cu sau fără prezența clădirii propuse (parcarea supraterană).

Cu privire la oportunitatea amplasării aici a unei parcări supraterane, ea este stabilită de inițiatori (Primăria mun. Ploiești) în conformitate cu documentațiile strategice și de planificare în vigoare (Planul Urbanistic General al mun. Ploiești, aprobat cu HCL nr. 209/1999 și HCL nr. 382/2009; Strategia integrată de dezvoltare urbană (SIDU) a polului de creștere Ploiești 2021-2027; Planul de Mobilitate Urbană Durabilă pentru polul de creștere Ploiești). Toate aceste documentații includ prevederi cu privire la necesitatea și oportunitatea amplasării în această zonă a unei parcări publice.

Cu privire la aspectele semnalate privitoare la posibila deteriorare a clădirii aflate în proprietatea petenților pe durata executării lucrărilor de construire, precum și pe durata exploatării clădirii, aceste aspecte nu fac obiectul fazei P.U.Z. În etapele S.F. (studiu de fezabilitate) și P.Th. (proiect tehnic) ale documentației, care vor fi fundamentate inclusiv printr-o expertiză tehnică elaborată de un expert atestat, se vor stabili și implementa toate măsurile necesare, conform legii și normativelor în vigoare, pentru protejarea și punerea în siguranță a clădirilor învecinate, atât pe parcursul execuției (în special în ceea ce privește lucrările de săpătură), cât și pe durata exploatării.

**2. Petiția înregistrată cu nr. 307401/26.09.2022 a d-lui Chițulescu Ion Ciprian:**

Cu privire la distanțele dintre clădirea propusă și locuința petenților (str. Constanței nr. 13), menționăm că peretele sud-estic al clădirii propuse (cel orientat către locuința petenților) va fi complet opac, realizat din beton / zidărie, fără goluri și cu rezistență la foc min. 3 ore, conform normelor specifice în vigoare (normativul P118-99). În consecință, locuința petenților nu va fi afectată în niciun fel de zgomot sau noxe provenite din parcare.

Cu privire la însorire, menționăm că, în conformitate cu studiul de însorire elaborat, propunerea se încadrează în norma obligatorie stabilită prin OMS nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, respectiv nu cauzează reducerea sub 1h30 la solstițiul de iarnă a însoririi niciunei încăperi de locuit din clădirile învecinate. În ceea ce privește fațada nord-vest a clădirii din str. Constanței nr. 13, studiul stabilește că, la solstițiul de iarnă, aceasta nu este însorită deloc, acest fapt neavând legătură cu prezența / absența / conformarea clădirii propuse (parcarea supraterană), ci cu orientarea fațadei și cu caracteristicile traiectoriei solare în amplasament. Astfel, în condiții teoretice ideale (în absența unor obiecte din vecinătăți care să interfereze cu razele solare sau a unor neregularități în planul ei), o fațadă primește lumina directă a Soarelui atât timp cât azimutul acestuia este mai mic (dimineața), respectiv mai mare (seara) decât unghiul format de fațadă cu planul meridianului local (în cazul fațadei orientate nord-vest ale clădirii din str. Constanței nr. 13, acest unghi este de 240O). Azimutul maxim atins de Soare în amplasamentul studiat la solstițiul de iarnă este de 236 O, ceea ce înseamnă că fațada respectivă este neînsorită direct pe tot parcursul zilei la solstițiul de iarnă, cu sau fără prezența clădirii propuse (parcarea supraterană).

Cu privire la oportunitatea amplasării aici a unei parcări supraterane, ea este stabilită de inițiatori (Primăria mun. Ploiești) în conformitate cu documentațiile strategice și de planificare în vigoare (Planul Urbanistic General al mun. Ploiești, aprobat cu HCL nr. 209/1999 și HCL nr. 382/2009; Strategia integrată de dezvoltare urbană (SIDU) a polului de creștere Ploiești 2021-2027; Planul de Mobilitate Urbană Durabilă pentru polul de creștere Ploiești). Toate aceste documentații includ prevederi cu privire la necesitatea și oportunitatea amplasării în această zonă a unei parcări publice.

Cu privire la aspectele semnalate privitoare la stabilitatea clădirii aflate în proprietatea petenților pe durata executării lucrărilor de construire, precum și pe durata exploatării clădirii, aceste aspecte nu fac obiectul faxei P.U.Z. În etapele S.F. (studiu de fezabilitate) și P.Th. (proiect tehnic) ale documentației, care vor fi fundamentate inclusiv printr-o expertiză tehnică elaborată de un expert atestat, se vor stabili și implementa toate măsurile necesare, conform legii și normativelor în vigoare, pentru protejarea și punerea în siguranță a clădirilor învecinate, atât pe parcursul execuției (în special în ceea ce privește lucrările de săpătură), cât și pe durata exploatării.

**3.Petiția înregistrată cu nr. 307297/22.09.2022 a d-lor Cernat Mihai și Alecu Daniel**

Considerăm că sugestiile petenților sunt fundamentate și oportune (protejarea zidului de cărămidă aflat pe limita de proprietate, care se va face în conformitate cu concluziile expertizei tehnice; montarea unor grilaje de protecție a golurilor din noua construcție; scurgerea controlată a apelor pluviale din zona dintre noua clădire și limita de proprietate). Aceste doleanțe vor fi preluate în etapele S.F. (studiu de fezabilitate) și P.Th. (proiect tehnic) ale documentației, ce se vor elabora ulterior aprobării P.U.Z.

**4.Petiția înregistrată cu nr. 307359/23.09.2022 a soților Manolescu Viorica și Manolescu Gheorghe**

Cu privire la distanțele dintre clădirea propusă și locuința petenților (str. Constanței nr. 9), menționăm că peretele sud-estic al clădirii propuse (cel orientat către locuința petenților) va fi complet opac, realizat din beton / zidărie, fără goluri și cu rezistență la foc min. 3 ore, conform normelor specifice în vigoare (normativul P118-99). În consecință, locuința petenților nu va fi afectată în niciun fel de zgomot sau noxe provenite din parcare.

Cu privire la postul de transformare, acesta va fi de tip 20/0,4 kV și va amplasat în construcție zidită, conformată după normele legale în vigoare pentru asigurarea protecției la zgomot a zonelor învecinateși amplasată cu respectarea zonei de protecție stabilită prin art. 20 din Norma Tehnică privind delimitarea zonelor de protecție și de siguranță aferente capacităților energetice, aprobată prin Ordinul 239/20.12.2019 al ANRE, respectiv min. 3m faţă de latura cu acces în post și min. 1,5m faţă de alte laturi cu uşi, respectiv cu ferestre de ventilaţie.

În toate situațiile, se va asigura respectarea prevederilor obligatorii din OMS nr. 119/2014 pentru aprobarea Normelor de igienă şi sănătate publică privind mediul de viaţă al populaţiei și din Normativul C125-2013 privind acustica în construcții, respectiv încadrarea în limitele stabilite pentru zgomot diurn (55 dB) și nocturn (45 dB) la exteriorul locuințelor.

Cu privire la aspectele semnalate privitoare la stabilitatea clădirii aflate în proprietatea petenților pe durata executării lucrărilor de construire, precum și pe durata exploatării clădirii, aceste aspecte nu fac obiectul fazei P.U.Z. În etapele S.F. (studiu de fezabilitate) și P.Th. (proiect tehnic) ale documentației, care vor fi fundamentate inclusiv printr-o expertiză tehnică elaborată de un expert atestat, se vor stabili și implementa toate măsurile necesare, conform legii și normativelor în vigoare, pentru protejarea și punerea în siguranță a clădirilor învecinate, atât pe parcursul execuției (în special în ceea ce privește lucrările de săpătură), cât și pe durata exploatării.

**5.Petiția înregistrată cu nr. 307400/26.09.2022 a soților Nae Elena și Nae Ioan Vaiman**

Cu privire la susținerea petenților conform căreia obiectivul propus nu respectă prevederile Codului Civil privind distanța minimă de construire, precizăm că art. 612 NCC (invocat de petenți) stabilește obligativitatea respectării unei distanțe minime de 60cm „dacă nu se prevede altfel prin lege sau prin regulamentul de urbanism”. Or, regulamentul local de urbanism (parte integrantă a P.U.Z.) are, conform Legii nr. 350/2001, art. 47, alin. (5), exact competența de a stabili „distanțele față de limitele laterale și posterioare ale parcelei”, distanța de 60cm aplicându-se doar în absența unei astfel de reglementări specifice.

Cu privire la potențialele daune pe care le-ar putea suferi construcția amplasată pe limita de proprietate în imobilul aflat în proprietatea petenților (str. George Coșbuc nr. 15 – magazin de comercializare produse fito-sanitare), aceste aspecte nu fac obiectul fazei P.U.Z. În etapele S.F. (studiu de fezabilitate) și P.Th. (proiect tehnic) ale documentației, care vor fi fundamentate inclusiv printr-o expertiză tehnică elaborată de un expert atestat, se vor stabili și implementa toate măsurile necesare, conform legii și normativelor în vigoare, pentru protejarea și punerea în siguranță a clădirilor învecinate.

Cu privire la „obturarea totală a vizibilității la stradă”, menționăm că, pe de o parte, „vizibilitatea la stradă” nu este un drept legiferat prin vreun act normativ și, pe de altă parte, propunerea nu modifică în mod semnificativ, din acest punct de vedere, situația existentă, în care terenul din str. Griviței nr. 15 este (și acum) ocupat de construcții amplasate pe limita de proprietate.

Cu privire la „obturarea accesului”, această afirmație este nefundamentată, propunerea formulată neafectând în niciun fel accesul carosabil sau pietonal existent în imobilul petenților.

Cu privire la umbrirea curții clădirii, menționăm, pe de o parte, că nu există o normă legală care să stabilească durate minime obligatorii pentru însorirea curților private (aceasta fiind supusă aleatoriului inerent amplasării în zone urbane dense / centrale) și că, pe de altă parte, curtea imobilului petenților va continua să fie însorită pentru cea mai mare parte a zilei (până în jur de ora 15,00 la solstițiul de vară, așa cum o demonstrează studiul de însorire).

Cu privire la respectarea duratei minime de însorire pentru încăperile de locuit din clădirile aflate în proprietatea petenților în conformitate cu prevederile OMS nr. 119/2014 pentru aprobarea Normelor de igienă şi sănătate publică privind mediul de viaţă al populaţiei (respectiv min. 1h30 la solstițiul de iarnă), menționăm că a fost elaborat un studiu de însorire care a studiat situația a două fațade ale clădirii de locuit, respectiv cea laterală (orientată nord-vest) și cea posterioară (orientată sud-vest). Celelalte două fațade (nord-est, respectiv sud-est) nu sunt orientate către clădirea propusă și însorirea lor nu poate fi afectată în niciun fel de aceasta (fapt ce reiese în mod evident și din simulările prezentate în Anexa 5 la studiu).

Este corectă afirmația petenților conform căreia, începând cu ora 14,30, fațada sud-vest a clădirii dumnealor este în mod treptat umbrită de clădirea propusă (parcare supraterană), fapt consemnat de altfel și textual în studiul de însorire. Studiul probează însă faptul că această fațadă (orientată sud-vest) beneficiază de însorire directă la solstițiul de iarnă în intervalul cca 11,30 – 14,00, deci pentru cca 2h30, ceea ce confirmă încadrarea în prevederile OMS nr. 119/2014 pentru aprobarea Normelor de igienă şi sănătate publică privind mediul de viaţă al populaţiei (respectiv însorire min. 1h30 la solstițiul de iarnă).

Fațada laterală (orientată nord-vest) nu este însorită deloc la solstițiul de iarnă, acest fapt neavând legătură cu prezența / absența / conformarea clădirii propuse (parcarea supraterană), ci cu orientarea fațadelor și cu caracteristicile traiectoriei solare în amplasament. Astfel, în condiții teoretice ideale (în absența unor obiecte din vecinătăți care să interfereze cu razele solare sau a unor neregularități în planul ei), o fațadă primește lumina directă a Soarelui atât timp cât azimutul acestuia este mai mic (dimineața), respectiv mai mare (seara) decât unghiul format de fațadă cu planul meridianului local (în cazul fațadei orientate nord-vest a clădirii din str. G. Coșbuc nr. 15, acest unghi este de 240O). Azimutul maxim atins de Soare în amplasamentul studiat la solstițiul de iarnă este de 236 O, ceea ce înseamnă că fațada orientată nord-vest a clădirii din str. G. Coșbuc nr. 15 este neînsorită direct pe tot parcursul zilei la solstițiul de iarnă, cu sau fără prezența clădirii propuse (parcare supraterană).

Cu privire la afectarea solului în imediata vecinătate a construcțiilor deținute de petenți, respectiv a beciului, fundației și structurii de rezistență a clădirilor, nu ne este foarte clar le ce anume se referă petenții și în ce mod ar fi afectat solul de pe proprietatea acestora. Ceea ce putem afirma referitor la aceste aspecte este că expertiza tehnică și proiectul de săpătură / sprijinire vor conține, conform legii și normativelor în vigoare, toate măsurile necesare protejării tuturor construcțiilor și amenajărilor din imobilele învecinate.

Cu privire la servitutea de vedere definită de Codul Civil, menționăm că toți pereții amplasați pe limitele de proprietate vor fi integral opaci, fără goluri și fără posibilitatea de vedere în curtea învecinată, iar în raport cu limita posterioară (sud-vest) a imobilului petenților s-a asigurat o retragere minimă de 3,00m, care se încadrează în prevederile invocate din Codul Civil.

Cu privire la prejudicierea activității comerciale a societății Centani SRL (cu sediul social în imobilul petenților) pe durata executării lucrărilor, menționăm că aceste lucrări se vor desfășura cu respectarea tuturor prevederilor legale în vigoare și că nici clădirile din imobil, nici accesul în imobil nu vor fi prejudiciate sau puse în pericol.

Referitor la procedura de consultarea publicului s-a formulat raspuns de către Primăria Ploiești:

Investiția **P.U.Z.- Parcare supraterană zona centrală”, Str. Griviţei nr. 15** se regăsește pe lista de investiții pentru anul 2022 și este cuprinsă în bugetul pentru anul 2022, iar hotărârea de aprobare a bugetului este publică și este afișată pe site–ul primăriei [www.ploiești.ro](http://www.ploiești.ro), la hotărâri ale Consiliului local (a se vedea și hotărârea Consiliului local nr. 393/30.08.2022 de aprobare a rectificării bugetului, Anexa nr. 2 –Lista de investiții pe anul 2022, Cap. 84.02.71.01, pct C., poziția 9). Proiectele de hotărâre au parcurcurs procedura de transparență decizională, fiind afișate pentru consultare publică.

Documentația a fost inițiată de Direcția Tehnic Investiții din cadrul Primărei municipiului Ploiești.

Conform prevederilor Legii 350/2001, cu modificările și completările ulterioare, privind amenajarea teritoriului și urbanismul, autoritatea publică locală poate întocmi o documentație de urbanism prin care se modifică prevederile Planului Urbanistic General, fără elaborarea unui studiu de oportunitate.

Planul Urbanistic Zonal aflat etapa de elaborare propuneri, depus la Direcția Generală de Dezvoltare Urbană, în vederea consultării publicului,cu nr. de înregistrare 306718/31.08.2022, a fost afișat pe site-ul [www.ploiești.ro](http://www.ploiești.ro), la secțiunea Activitatea de informare și consultare a publicului pentru documentațiile de urbanism și/sau amenajarea teritoriului/P.U.Z. - Faza de elaborare propuneri (documentația cuprinde: documentația PUZ, certificatul de urbanism, avizele obținute, studiile elaborate, extrase de carte funciară și anunțul public). Au fost transmise notificări persoanelor fizice sau juridice vecine cu amplasamentul care face obiectul PUZ- ului, pentru a-i informa despre documentația PUZ, unde poate fi consultată aceasta și perioada de consultare.

Direcția Tehnic Investiții a fișat în teren panoul pentru informarea publicului.

În etapa de aprobare a documentației în Consiliul Local Ploiești, informarea și consultarea publicului se va derula conform Legii 52/2003 cu modificările și completările ulterioare, privind transparența decizională în administrația publică și Legii 544/2001, cu modificările și completările ulterioare, privind liberul acces la informațiile de interes public.

**CONCLUZII SI RECOMANDARI D.G.D.U :**

**-Au fost transmise răspunsurile către petenți prin email și cu poșta și totodată au fost invitați toți petenții să participe în sedința Comisiei Tehnice de Amenajarea Teritoriului și Urbanism a municipiului Ploiești în care se va analiza documentația.**

**- Se consideră că procedura de informare și consultare a populației a fost desfășurată conform prevederilor legale și se poate trece la următoarea etapă în procesul de avizare și aprobare a documentației urbanistice în cauză.**

**DIRECTOR GENERAL ADJUNCT,**

**ing. Rita Marcela NEAGU**

Întocmit: consilier-ing. Cristina Mogoș/28-29.09.2022/2 exemplare